stanford-oval/wikipedia huggingface dataset:
מלך רוהן
ראו גם

מלכי רוהן - רשימה של המלכים שמשלו ברוֹהָן
לקריאה נוספת

ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998.
ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001.
ביאורים

1 2 3 4  לעידן השלישי
↑  "ספַר הפרשים" הוא אחד השמות של רוֹהָן. משום כך, אדון הספָר נקרא "שׂר הספָר".
↑  ששמו שאינו ידוע אחרי ההברה הראשונה, מַרְ'.
↑  בשל כך התחיל הסכסוך בין בני דוּן לרוֹהָן, הנמשך שנים רבות עד הקמת הממלכה המאוחדת של אַרְנוֹר וגוֹנְדוֹר.
↑  פְרֵאָה ירש את הכס משום ששלושת הקודמים היו בנות.
↑  הם נכנעו לבסוף לפְרֵאָלָף לאחר שהרוֹהִירִים הדפו את הפולשים מן הארץ.
↑  כמובן שאין הוא היה מלך רוֹהָן, אלא כינה עצמו כך.
↑  גוֹנְדוֹר לא באה לעזור לרוֹהָן לפני כן מכיוון שלה היו בעיות משלה עם אוּמְבָּר והָרָד.
↑  הֶלְם ובניו נספו במצור.
↑  לעידן הרביעי
↑  דבר זה הגיוני יחסית, משום שהסוס הלבן של אפינגטון נמצא כ-15 ק"מ בלבד ממקום מגוריו.
דור ה-X

ערך זה עוסק בקבוצה חברתית. אם התכוונתם לסדרת הקומיקס, ראו .
תצלום משנת 1988 של בני נוער מדור ה-X בברלין אשר מחכים בתור להופעה של מייקל ג'קסון
דור ה-X או דור האיקס (באנגלית: Generation X) הוא הדור הדמוגרפי אשר נולד לאחר דור הבייבי בום ולפני דור ה־Y. לרוב הכוונה לאלה שנולדו בין השנים 1964–1980. לפי גישה זו נכון ל־2025 בני דור זה הם בסביבות הגילאים 44 עד 61.
רוב בני דור ה-X הם ילדי הדור השקט והותיקים יותר מבין בני דור הבייבי בום. ילדיהם של בני דור ה-X הם בני דור ה-Y ודור ה-Z.
ילדותם של בני דור ה-X במדינות המערב במהלך שנות ה-70 ושנות ה-80 התאפיינה בשינויים חברתיים משמעותיים. בני דור ה-X במדינות מערביות רבות כונו בילדותם לעיתים רבות "ילדי דור המפתחות" (באנגלית: Latchkey Generation) בשל השכיחות באותה התקופה של ילדים שחוזרים הביתה לבתים ריקים לאחר הלימודים, ולכן נאלצו לשאת עימם מפתחות על מנת להיכנס לבית ולחכות בבית לבד עד שההורה הגרוש/פרוד יחזור/תחזור ממקום העבודה. תופעה זו התקיימה בתקופה בה חלה עלייה ניכרת במיוחד בשיעורי הגירושים במדינות המערב, ואשר בה עדיין היה מחסור ניכר בצהרונים בהם הילדים יכלו לשהות אחרי הלימודים תחת פיקוח של אדם מבוגר.
כמתבגרים בשנות ה-80 ושנות ה-90 דור ה-X כונה לעיתים רבות "דור ה-MTV", על שם ערוץ הטלוויזיה MTV ששידר באותה התקופה וידאו קליפים של מוזיקה פופולרית 24 שעות ביממה והיה פופולרי במיוחד בקרב בני דור ה-X. לעיתים רבות בני דור ה-X אופיינו בציניות, בתחושת ניתוק, ובתחושת אי-שייכות לחברה.
מקור והגדרה

המונח הפך לשגור בזכות ספר שכתב הסופר והעיתונאי הקנדי דאגלס קופלנד בשנת 1991: "דור X: מעשיות לתרבות מואצת". הספר מספר אודות שלושה צעירים שהחליטו לעזוב את החברה, ולעבור לשוליים בפאלם ספרינגס, קליפורניה, שם עבדו בעבודות מזדמנות וחיו מהיד לפה. שלושת הצעירים בילו ביחד את זמנם בניסיון למקם מחדש את הזהות האישית שלהם, כשהנסיגה והריחוק מהחיים הקודמים שלהם ומהחברה שממנה באו עזרו להם בכך. בספר זה קופלנד תיאר את החרדה הקיימת בקרב דור האיקס וכי הדור לא מרגיש שייכות לאייקונים התרבותיים שלו. השימוש של קופלנד במונח X נועד לבטא את היותו של דור זה חסר שם, אך עם זאת, בעל מודעות לגבי היותו קבוצה חברתית מובחנת, הולכת וגדלה.
על אף שהמינוח היה קיים עוד קודם, הוא הפך למקובל בקרב דמוגרפים ומדעני החברה ומשווקים, בעיקר בתרבות הפופולרית, לאחר פרסום ספרו של קופלנד. בהתחלה המונח "דור האיקס" בא להגדיר קבוצת גיל, ולכן אין לו הגדרה סגורה. בתחילה כלל רק ילדים שנולדו בין שנת 1965 עד 1976. בארצות הברית, שנת 1965 הייתה השנה הראשונה שבה שיעור הילודה החל לרדת אחרי גל הלידות שהתחיל מיד אחרי מלחמת העולם השנייה, ושנת 1977 הייתה השנה שבה שיעור הילודה חזר לעלות. פרמטר זה שונה במשך הזמן וכלל הרבה יותר אנשים.
מאפיינים כלליים

למרות שמקובל לאפיין את דור ה-X כבעל תכונות ייחודיות, אין תמיכה מדעית משמעותית לכך שלדורות שונים ישנם מאפיינים ייחודיים.
לפי חוקרים אמריקאים, דור זה מאופיין בחוסר שאיפה לחולל תמורות בעולם, בנטייה למרוד בסמכות ולבעוט במוסכמות חברתיות, בגדילה ושהייה רבה יותר בבית, ובחשיפה ממוצעת ל-150 פרסומות ביום, כ-800 רציחות וכ-100,000 מעשי אלימות באמצעי התקשורת.
לפי העתידן דוד פסיג, דור האיקס הוא דור שבניגוד לקודמיו שוהה הרבה יותר בבית ולכן חשוף רבות לאמצעי התקשורת ולמסרים השיווקים בהם. הוא טוען כי זהו דור שאינו מכיר בסמכות כבעבר, וגדל בעולם הרבה יותר רב-תרבותי. דור ה-X נאמן פחות מהוריו למקום עבודה בודד, ואף נאמן פחות למקצוע בו הוא עוסק. חלק ניכר מאנשי הדור החליפו מקצוע במהלך הקריירה התעסוקתית שלהם.[דרוש מקור]
אנשים בולטים שמזוהים עם דור ה-X

אישים בולטים אשר השיוך שלהם לקבוצה הדמוגרפית "דור ה-X" התפרסם במקורות מהימנים בולטים:
קורט קוביין (1967 - 1994), הסולן של להקת נירוונה אשר הייתה מהלהקות המובילות בסצנת מוזיקת הגראנג'. כונה בשנות ה-90 "הקול של דור ה-X".‏
אילון מאסק (נולד ב-1971), יזם, מהנדס ונדבן קנדי-אמריקאי יליד דרום אפריקה, מייסד החברות PayPal,‏ The Boring Company, טסלה, SpaceX ניוראלינק וסולאר-סיטי.
סרגיי ברין ולארי פייג' (נולדו ב-1973), אנשי מחשבים ויזמים אמריקאים-יהודים ילידי ברית המועצות אשר הקימו ביחד את חברת גוגל.‏
קווין סמית' (נולד ב-1970), שחקן ובמאי קולנוע אמריקאי אשר נודע בעיקר בזכות סרטיו עם ההומור הגס אשר עתיר אזכורים מתרבות הפופ, עם דגש מיוחד לספרי קומיקס ומלחמת הכוכבים.
טופאק שאקור (1971 - 1996), ראפר אמריקאי פורה אשר נחשב לאחד מאמני ההיפ-הופ הגדולים בעולם וכמו כן לראפר המשפיע ביותר בכל הזמנים. שיריו התייחסו בעיקר לבעיות החברתיות שפיצלו באותה העת את ארצות הברית. שאקור נחשב לסמל להתנגדות ופעילות נגד אי-שוויון.
קורט קוביין
אילון מאסק
סרגיי ברין ולארי פייג'
קווין סמית'
טופאק שאקור
ראו גם

דור הבייבי בום
דור ה-Y
דור ה-Z
דור האלפא
ד"ר גב

| --- | --- |
סמליל החברה
סמליל החברה
 נתונים כלליים
 סוג:  חברה פרטית
 מוטו:  הגב שלך, המומחיות שלנו
 תקופת הפעילות:  1984–הווה (כ־41 שנים)
 חברת אם:  קבוצת קאופמן
 מיקום המטה:  ראש העין
 משרד ראשי:  אזור התעשייה "לב הארץ", ראש העין
 בעלות:  קבוצת קאופמן   בעלים: רונן קאופמן
 מוצרים עיקריים:  מוצרים מעולם השינה, ארגונומיה, לייף סטייל ובריאות
 עובדים:  300
  
 DR-GAV.co.il
 
ד"ר גב היא חברה ישראלית העוסקת בייצור ושיווק מוצרי ישיבה ושינה, ומפעילה רשת שיווק לשם כך.
היסטוריה

החברה נוסדה בשנת 1984 על ידי דני דויסון. החברה הייתה בבעלותו וניהולו של דני דויסון עד שנת 2005, אז נרכשה על ידי קבוצת קאופמן שבבעלות משפחת קאופמן.
המוצר הראשון של רשת ד"ר גב היה מושב אורתופדי והוא נמכר דרך סוכנים ובתי מרקחת.
תחילה פתח דויסון חנות בדיזנגוף סנטר בשם המרכז הבריאותי ולאחר מספר שנים שינה את שם העסק ל"ד"ר גב", כשם המושב האורתופדי והחל למכור מוצרים לבריאות ונוחות כגון כיסאות אורתופדיים, מזרנים, כריות וכדומה.
לאחר המכירה לקבוצת קאופמן נפתחו כשני סניפים חדשים בשנה ונכון להיום יש כ-30 סניפים בכל רחבי ישראל בנוסף לאתר E-commerce המציע את כלל מוצרי הרשת.
הרשת עוסקת בפיתוח, ייצור, יצוא ויבוא של מוצרי בריאות ונוחות ומוצריה מתמקדים בנושאי שיפור היציבה, הישיבה, איכות השינה ומניעה והקלה על כאבי גב. אלה כוללים מושבים אורתופדיים, כיסאות, כורסאות טלוויזיה, כורסאות עיסוי, מזרנים, מיטות, ספות נוער וכריות שינה.
במשך שנים שיווקה הרשת מזרני שינה אשר נשאו את שמם של מותגים אחרים. בשנת 2008 השיקה הרשת לראשונה מותג מזרנים פרטי. המזרן האורתופדי הוא פטנט רשום במדינת ישראל על שמו של ד"ר גב.
בשנת 2010 השיקה רשת ד"ר גב את מפעל ד"ר גב, שם מיוצרים מזרנים ומבחר רחב של כיסאות אורתופדיים. ייצור המזרנים במפעל נעשה בתהליכים אוטומטיים בעיקר וישנם תהליכים המתבצעים ידנית כאשר אחד מהם הוא תהליך הדבקת השכבות השונות שבכל מזרן.
במקביל ליצור העצמי מייבאת החברה במשך שנים מותגים אמריקאים בתחומי הריהוט, מערכות הישיבה ומכשירי העיסוי.
משרדי החברה והמרכז הלוגיסטי שוכנים בפארק לב הארץ שבכפר קאסם.
בחברה מועסקים כ-300 עובדים.
הערות שוליים

↑  אורנה יפת, קבוצת קאופמן רכשה את רשת Happytie, באתר כלכליסט, 1 ביוני 2010
אלגוטק

|  נתונים כלליים |
| --- | --- |
 מייסדים:  מנשה בנימין
 תקופת הפעילות:  דצמבר 1992 – הווה (כ־32 שנים) 
 חברת אם:  פיליפס
 משרד ראשי:  רעננה, ישראל
 ענפי תעשייה:  טכנולוגיה רפואית 
 מוצרים עיקריים:  PACS ,RIS ,Enterprise Imaging Platform
 מנכ"ל:  מנשה בנימין
 עובדים:  כ-235 (2019)
 
סמלה הקודם של החברה, כחלק מ-Carestream
אלגוטק מערכות היא חברה בת של תאגיד פיליפס ועוסקת בפיתוח מערכות מידע ועיבוד בתחום ההדמיה הרפואית. חברת האם, פיליפס, היא מהגדולות בשוק העולמי בנושא מכשירי הדמיה ומערכות מידע.
מרכז המחקר והפיתוח של החברה ממוקם ברעננה, ישראל, בו היא מפתחת פלטפורמה המאפשרת למוסדות רפואיים ניהול דיגיטלי כולל של קריאה ועיבוד תמונות רדיולוגיות ממכשירי הדמיה מגוונים, כמו CT, MRI ורנטגן, וכן ניהול של תמונות רפואיות אחרות מתחומים עתירי הדמיה כמו קרדיולוגיה, גינקולוגיה, אנדוסקופיה, רפואת עיניים, רפואת עור, פתולוגיה ופלסטיקה.
היסטוריה

אלגוטק הוקמה בדצמבר 1992 על ידי מנשה בנימין, יחד עם דוד מובשוביץ ואהוד בן-ראובן, וחברת אלסינט. בנימין ניהל את החברה עד לרכישתה על ידי פיליפס. בעת הקמת החברה החזיקו עובדיה ומייסדיה בכ-75% ממניותיה, בעוד אלסינט החזיקה ביתרת המניות.
אלגוטק הייתה בין חברות ההיי-טק הראשונות ברעננה, ופעלה ממשרדים קטנים בין המוסכים של אזור התעשייה של רעננה. בשלביה הראשונים ממונה באופן עצמאי, ללא עזרת משקיעים חיצוניים והתבססה על הכנסות ופיתוחים עבור חברת אלסינט. ב-1998 נמכרה אלסינט, החברה עברה לפעילות עסקית עצמאית, וגייסה 6 מיליון דולר לפי שווי של 25 מיליון דולר, מקרנות הון הסיכון סטאר ונצ'רס וג'אפקו.
המוצר העיקרי של החברה באותה עת היה מערכת PACS, לניהול ואחסון תמונות הדמיה (picture-archiving-and-communications systems) אותו הפיצה באמצעות הסכמי OEM עם חברות טכנולוגיה רפואית בהן פיקר, טושיבה, שימאדזו, אלקטה אונקולוג'י סיסטמס, אקליפסיס וחברות נוספות. בנוסף החלה לשווק את מוצריה ישירות ללקוחות. ב-2001 הגיעו הכנסות החברה לכ-5 מיליון דולר.
ביוני 2002 חתמה אלגוטק על הסכם שיווק והפצה למוצר ה-PACS שלה עם חטיבת הרפואה של תאגיד איסטמן-קודאק. במסגרת ההסכם הייתה איסטמן-קודאק אחראית על הטמעת, מסחור וייצור המערכת מול הלקוחות. בנובמבר 2003 רכשה קודאק את החברה תמורת 42.5 מיליון דולר במזומן. לאחר הרכישה הפכה אלגוטק לחברה בת בבעלות מלאה של קבוצת ההדמיה הרפואית של התאגיד.
בשנת 2007 קודאק החליטה לצאת כליל מפעילות בתחום הרפואי ומכרה אותה, כולל אלגוטק, לתאגיד ההשקעות הקנדי Onex. פעילות זו החלה לפעול תחת שם חדש Carestream.
באוגוסט 2019 רכש תאגיד פיליפס את פעילות מערכות המידע הרפואית של Carestream, כולל אלגוטק שמוזגה בספטמבר 2021 לתוך פעילות "פיליפס ישראל" (המחזיקה מאז 2001 פעילות ענפה בישראל ומעסיקה כ-1,500 עובדים).
טכנולוגיה

פלטפורמת הדימות של אלגוטק מספקת פתרונות למספר רב של צרכים כמו ניהול מערך הדימות, האיבחון (פיענוח), העיבוד, הדיווח, ההפצה, והארכוב של בדיקות רדיולוגיה וקרדיולוגיה לסוגים רבים של מרכזים רפואיים.
ניהול זה מתאפשר באמצעות שילוב של טכנולוגיות מגוונות הכוללות תקשורת מסוגים שונים, דחיסה והזרמת מדיה, טכנולוגיות אחסון ואיחזור מידע, וירטואליזציה, טכנולוגיות ענן, טכנולוגיות Web, טכנולוגיות מובייל, אלגוריתמיקה לעיבוד תמונות במספר ממדים, CAD (computer assisted diagnosis), טכנולוגיות זיהוי דיבור, עיבוד שפה טבעית, וניתוח "ביג דאטה".
מוצרי החברה מאפשרים לרופאים גישה מהירה לבדיקות הדמיה ומידע רפואי נלווה מכל מקום באמצעות אמצעי מחשוב ניידים ונייחים. כל המוצרים מאושרים על ידי מנהל המזון והתרופות האמריקני (FDA)[דרוש מקור].
נתח השוק של מוצרי אלגוטק בישראל הוא כ-70%, וכולל את כללית שירותי בריאות והמרכז הרפואי ע"ש שיבא בתל השומר.
הערות שוליים

↑  אמיר הלמר, עובדי אלגוטק שנמכרה לקודאק טוענים כי המייסד מנשה בנימין לוקח מהם 25 מיליון שקל, באתר TheMarker‏, 26 בפברואר 2004
↑  אליאב אללוף, ‏הגורילות שוב ניצחו, באתר גלובס, 28 בספטמבר 1998
אמיר אייזנברג, ‏גיל: "לאלסינט לא היה סיכוי לצמוח בלי השקעות עתק; עדיף לחפש ערך מוסף בטכנולוגיות חדשות", באתר גלובס, 14 בספטמבר 1998
↑  צורי דאר, אלגוטק תצא בתחילת 2003 לגיוס של 5–10 מיליון דולר, באתר TheMarker‏, 17 בנובמבר 2002
↑  החברות הישראליות מגנטיקס ואלגוטק התקינו מערכת לניהול ועיבוד תמונות רפואיות במרכז רפואי בקליפורניה, באתר TheMarker‏, 5 בספטמבר 2001
↑  צורי דאר, אלגוטק מכרה למכון קירי בצרפת פתרון לניהול מערכות רדיולוגיה; רשמה הכנסות של כ-5 מיליון דולר ב-2001, באתר TheMarker‏, 7 במאי 2002
↑  צורי דאר, אלגוטק חתמה על הסכם הפצה למוצרי ניהול ואחסון תמונות הדמיה עם איסטמן-קודאק, באתר TheMarker‏, 2 ביוני 2002
↑  צורי דאר, איסטמן-קודאק רוכשת את חברת אלגוטק הישראלית תמורת 42.5 מיליון דולר במזומן, באתר TheMarker‏, 18 בנובמבר 2003
↑  קופין טאן, בארונ'ס, ‏קודאק בישראל: שש רכישות בחמש שנים, 1,300 עובדים, באתר גלובס, 21 בנובמבר 2005
↑  גלי וינרב, ‏אלגוטק מתבססת בתוך קבוצת קרסטרים, באתר גלובס, 21 באוגוסט 2011
↑  Carestream Health Completes Sale of Healthcare IT Business to Philips in Majority of Countries, Business Wire, ‏August 01, 2019
↑  אופיר דור, פיליפס תפטר 100 עובדים בישראל - ותסגור את הפעילות שלה בקיסריה, באתר TheMarker‏, 30 בינואר 2023
↑  יהודה אלידע, המהפכה הדיגיטלית ברפואה - חלק שלישי, באתר ynet, 14 ביוני 2011
אסון בופאל

| --- | --- |

 תאריך:  3 בדצמבר 1984 
 מיקום:  בופאל 
 גורם:  שחרור לא מכוון של 42 טונות של מתיל איזוציאנט (MIC) ממפעל לייצור חומרי הדברה
 קואורדינטות:  23°16′51″N 77°24′38″E﻿ / ﻿23.280833333333°N 77.410555555556°E﻿ / 23.280833333333; 77.410555555556
 הרוגים:  18,000 
 פצועים:  150,000 
  (למפת מאדהיה פרדש מוגדלת) בופאל אינדוראסון בופאל(למפת מאדהיה פרדש רגילה) בופאל אינדוראסון בופאל(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאסון בופאל(למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאסון בופאל
 
מכל האחסון שקרס
אסון בופאל היה אסון תעשייתי רב נפגעים שהתרחש בבופאל ב־1984. האסון נגרם כתוצאה משחרור לא מכוון של 42 טונות של מתיל איזוציאנט (MIC) ממפעל לייצור חומרי הדברה של חברת יוניון קרבייד, הודו, (כיום אברדי אינדסטריז, הודו) שממוקם בליבה של העיר בופאל, במדינת מאדהיה פרדש במרכז הודו. כ-500,000 איש נחשפו לגז הרעיל ומתוכם מתו כ-8,000 בשבועיים שלאחר האסון. מעריכים כי מאז מתו עוד 8,000 איש מתוצאות נלוות של ההרעלה. בנוסף אליהם, באירוע זה נפצעו למעלה מ-150,000 איש. אסון בופאל היה אחד האסונות התעשייתיים החמורים ביותר בהיסטוריה.
זמן קצר לאחר חצות הלילה של 3 בדצמבר 1984, מכל אחסון שהכיל MIC התחמם יתר על המידה ושחרר גז MIC רעיל וכבד מהאוויר. הגז נסחף לאורך הקרקע ברחובות הסמוכים והרג אלפי בני אדם באופן מיידי. מערכת התחבורה הציבורית בעיר קרסה, ואנשים רבים נרמסו למוות בניסיון להימלט.
רוב מקרי המוות והפציעות הרציניות יוחסו לבצקת ריאות, אבל הגז גרם למגוון רחב של מכאובים אחרים. סימנים ותסמינים של חשיפה למתיל איזוציאניד כוללים בדרך כלל שיעול, קשיי נשימה, כאבים בחזה, דמיעה, בצקת העפעפיים, ואובדן הכרה. הצריבה של מערכת הנשימה גרמה לייצור ליחה וקצף, ואנשים רבים ששאפו את הגז מתו מחנק על ידי הליחה שלהם עצמם. תופעות אלה עלולות להתפתח במשך 24 עד 72 השעות הבאות לפציעת ראות קשה, לדום לב, ולמוות. על פי ההשערה התרחשה תגובה כימית בתוך מכל האחסון ובאטמוספירה שהקיפה אותו, ולכן מלבד MIC גם פוֹסְגֶן, מימן ציאנידי וגזים רעילים נוספים תרמו חלק משמעותי לאסון.
החברה מעולם לא סיפקה מידע על ההרכב הכימי המדויק של החומרים הכימיים, אבל הדם והקרביים של כמה מהקורבנות היו בצבע אדום-דובדבן שאופייני להרעלת ציאניד חמורה. סדרת מחקרים שנערכה חמש שנים לאחר מכן הראתה שרבים מהניצולים סבלו עדיין מאחת או כמה מההפרעות הבאות: עיוורון חלקי או מלא, הפרעות בקיבה ובמעיים, פגמים במערכת החיסון, הפרעות לחץ פוסט-טראומטי, ובעיות וסת אצל נשים. נרשמה גם עלייה בשיעור הפלות טבעיות, בלידות של עוברים מתים, ובילדים עם פגמים גנטיים. בנוסף, חקירה של הבי בי סי שנערכה בנובמבר 2004 העלתה שהזיהום קיים עדיין בשטח.
חקירה ופעולות משפטיות נגד יוניון קרבייד

לאחר האירוע החלה חקירתו וזאת במקביל להפגנות נגד החברה. בהסדר מחוץ לכותלי בית המשפט משנת 1988, הסכימה יוניון קרבייד לשלם 192 מיליון דולר על נזקים שנגרמו מאסון בופאל (התביעה המקורית הייתה בסך 3.12 מיליארד דולר). עם ההודעה על הסדר זה, מניות החברה ירדו ב-2 דולר למניה, קרי, בשיעור 7%.
יוניון קרבייד הייתה מעורבת בכריית אזבסט בין השנים 1963–1985. היא וחברות נוספות נתבעו, ונאלצו לשלם פיצויים לנפגעים מאזבסט בארצות הברית. אם פיצויים בגובה דומה היו ניתנים לקורבנות בבופאל, הסכום היה למעלה מ-10 מיליארד דולר, כלומר יותר משווי החברה והכיסוי הביטוחי שלה ב-1984. על פי המשרד בבופאל לטיפול ושיקום מטרגדיית הגז, עד אוקטובר 2003 ניתנו פיצויים ל-554,895 בני אדם על פציעות, ול-15,310 קרובי משפחה של קורבנות שמתו. הסכום הממוצע למשפחה של מת היה 2,200 דולר 
(הקישור אינו פעיל).
ב-1 בפברואר 1992 שופט השלום הראשי של בופאל הכריז על מנכ"ל יוניון קרבייד בזמן האסון, וורן אנדרסון, כעל עבריין הנמלט מפני החוק. אנדרסון, שפרש בשנת 1986, לא הופיע לשימוע המשפטי של תיק משפט הרצח בו הוא היה הנאשם המרכזי.
צווים הועברו לממשלת הודו כדי שזו תגיש בקשת הסגרה לארצות הברית, איתה היה להודו הסכם הסגרה. אבל בקשת ההסגרה מעולם לא בוצעה. פעילים רבים טוענים כי הממשלה ההודית היססה להציב מקרה קשה של בקשת הסגרה לארצות הברית, מחשש לתגובתם של המשקיעים הזרים בכלכלה ההודית, שהפכו לשחקנים חשובים יותר בעקבות פתיחת המדינה לסחר ולהשקעות חוץ. גם גישת הממשל של ארצות הברית, שנמנע מלפעול בפרשה, נתפסה כאדישות לנושא. דברים אלה הובילו למחאות חזקות בעבר, במיוחד על ידי ארגון גרינפיס. ויג'יי פרשאד הביע ביקורת על האם תרזה ועל האפיפיור יוחנן פאולוס השני, שפעלו למען קורבנות האסון אך טענו כי מדובר בתאונה גרידא ולא ייחסו ליוניון קרבייד כל אחריות תאגידית.
בתי המשפט של הודו דחתה את בקשתה של סוכנות החקירות המרכזית של הודו להפחית את חומרת כתבי האישום בנושא האסון מרצח להזנחה פושעת. נכון להיום, אנדרסון האו עדיין בחזקת נמלט מפני החוק בהודו וצפוי להאשמות שהעונש עליהם עשוי להסתכם ב-10 שנות מאסר.
בינתיים, מעט מאוד מכספי ההסדר עם תאגיד יוניון קרבייד הגיעו לניצולים ואנשי האזור מרגישים שלא רק יוניון קרבייד ואנדרסון בגדו בהם, אלא גם הפוליטיקאים ההודים. ביום השנה לאסון, מועלות באש בובות בדמותו 
של אנדרסון ושל פוליטיקאים. ביולי 2004, בית המשפט העליון של הודו הורה לממשלה לשלם לנפגעים ולמשפחות הנספים את שאר 330 מיליון הדולרים שנמצאים בקרן הפיצוי.
תאגיד יוניון קרבייד מכר את חברת הבת ההודית שלו, אשר הפעילה את המפעל בבופאל, ליצרן סוללות הודי בפברואר 1994. תאגיד דאו כימיקלים רכש את יוניון קרבייד בשנת 2001 בסכום של 10.3 מיליארד דולר באמצעות איגרות חוב ומניות. תאגיד דאו הצהיר באופן ציבורי מספר פעמים שתשלום ההסדר מטעם יוניון קרבייד כבר מילאו את אחריותה הכספית של דאו לאסון. עם זאת, על רקע ניסיונות של הניצולים לגרום לחברת דאו לנקות את האתר המזוהם באופן קשה, הוגשה בקשה לבית המשפט המחוזי בארצות הברית.
בעוד שחברת דאו וחברת הבת שלה יוניון קרבייד ארצות הברית סירבו לכבד את הסמכות השיפוטית של בתי המשפט ההודים, נמשך הדיון באישומים פליליים כנגד עובדים לשעבר של חבר יוניון קרבייד הודו, כולל היו"ר הקודם של החברה שרי קשהב מהינדרה; היושב ראש הנוכחי וחבר הדירקטוריון שרי ויגאי גוקהלה; סגן נשיא החברה לשעבר שרי קישהור קמדר; מנהל העבודה לשעבר שרי ג'י מוקונד; ומנהל מחלקת הייצור לשעבר שרי ס.פי. חודוהורי.
ביוני 2010 גזר בית המשפט בהודו עונשי מאסר על שמונה מהמעורבים בפרשה.
זיהום מתמשך

חוסר רצון פוליטי הוביל לקפאון בנושא ניקוי המפעל ומאות הטונות של החומרים הרעילים השונים שבקרבו, ושהושארו בשטח ללא כל טיפול. פעילי סביבה הזהירו כי הזיהום הוא בגדר חבית של חומר נפץ בליבה של העיר, וכי הזיהום שנגרם בגלל נוכחות הרעלים הוביל להרעלה איטית ומתמשכת שגרמה למחלות המשפיעות על מערכת העצבים, הכבד והכליות בבני אדם. מחקרים הראו כי שעורי מחלות הסרטן וחוליים אחרים גבוהים יותר באזור זה מאז האירוע. ארגונים ופעילים סביבתיים תבעו מתאגיד דאו לנקות את הפסולת הרעילה, ולחצו על ממשלת הודו לדרוש עוד כסף מדאו.
בתחקיר ששודר בערוץ הרדיו 5 של הבי בי סי, ב-14 בנובמבר 2004, דווח כי האתר עדיין מזוהם באלפי טונות של חומרים רעילים, כולל בנזן הקסהכלוריד וכספית המאוחסנים במכלים פתוחים או מונחים ישירות על הקרקע. על פי הדיווח, כמה אזורים הם מזוהמים כל כך שכל אדם שנכנס לאזור ליותר מ-10 דקות ללא מיגון צפוי להגיע לאובדן הכרה. גשמים באזור גורמים לסחף עילי המזהם את בורות המים ואת הבארות המקומיות. על פי תוצאות מבדקים שנערכו מטעם הבי בי סי על ידי מעבדות מוסמכות לאנליזה של מים מבריטניה רמת הזיהום בבורות המים גבוהה פי 500 מהמקסימום המותר על פי החוק הבריטי. סקרים סטטיסטיים עם קבוצת ביקורת באזורים בעלי רמת עוני דומה המרוחקים מהמפעל, דיווחו על רמות גבוהות יותר של מחלות שונות באוכלוסייה שגרה מסביב למפעל.
המתיחה בשנת 2004

ב-3 בדצמבר 2004, במלאת 20 שנה לאסון, אדם בשם ג'וד פיניסטרה, שטען שהוא נציגה של חברת דאו, התראיין בערוץ הטלוויזיה של הבי בי סי. הוא טען כי החברה הסכימה לנקות את האתר ולפצות את אלו שנפגעו באסון. מיד לאחר מכן נפל ערך המניות של חברת דאו ב-4.2% בתוך 23 דקות, דבר שהוביל להפסד של שני מיליארד דולר בנתח השוק.  דאו מיהרה להוציא הצהרה לפיה אין אדם בשם זה הפועל מטעמה; שמדובר במתחזה שאינו קשור לדאו, ושהטענות היו מתיחה. הבי בי סי שידרו תיקון והתנצלות, אך הידיעה כבר עשתה לה כנפיים.
ג'וד פיניסטרה היה למעשה אנדי ביכלבאום, חבר בקבוצת התעלולים  המחאתית The Yes Men (כינוי לאדם שתמיד מזדהה באופן מוחלט עם התאגיד בו הוא עובד). בשנת 2002 דה יס מן ערכו מסיבת עיתונאים מזויפת שבה הסבירו מדוע תאגיד דאו סירב לקחת אחריות על האסון. כמו כן חברי הקבוצה פתחו אתר בשם DowEthics.com (דאו-אתיקה) שנועד להיראות כמו האתר של דאו אבל לתת תיאור מדויק יותר, לדעתם, של המאורעות. בשנת 2004, מפיק של ערוץ החדשות של בי בי סי, שלח להם דוא"ל דרך האתר בבקשה לריאיון, אותו הם שמחו לספק.
ביכלבאום לקח קרדיט על התעלול בריאיון לתוכנית החדשות "דמוקרטיה עכשיו", והסביר מהו מקור שמו המזויף. הקדוש הנוצרי ג'וד הוא הפטרון של מטרות אבודות, ופירוש המילה "פיניסטרה" הוא "קץ כדור הארץ". הוא הסביר שהוא בחר בסוג כזה של מתיחה (לקיחת אחריות) משום שהדבר יראה לאנשים בדיוק כיצד יכול היה תאגיד כמו דאו לשפר את המצב וליצור תשומת לב תקשורתית וציבורית בארצות הברית, שבאופן כללי התעלמה מאזכור מלאת 20 לאסון, עד לתיקון ההצהרה על ידי דאו.
הערות שוליים

↑  דו"ח חברת יעוץ: אסון בופאל נגרם בשל חבלה, מעריב, 12 במאי 1988
↑  ניצולי אסון הגז בבופאל: "סלקו את הרוצחים מעירנו", מעריב, 3 בדצמבר 1985
↑  בג"צ פסק 192 מיליון דולר פיצויים לנפגעי בופאל, מעריב, 6 באפריל 1988
↑  תביעה בסך 3.12 מיליארד ד' נגד "יוניון קרבייד", מעריב, 23 בנובמבר 1986
↑  סוכנויות הידיעות, הודו: שמונה הורשעו באחריות לאסון בופאל, באתר nrg‏, 7 ביוני 2010
↑  Dow Does the Right Thing | The Yes Men, web.archive.org, ‏2012-09-23
↑  ZNet |India | Corporate Responsibility, web.archive.org, ‏2004-12-16
↑
| --- | --- |
בקרת זהויות :  NLI: 987007284612605171  LCCN: sh85013554
ניתוב לשוני פיזיולוגי

ערך זה עוסק בטכניקה פסיכולוגית. אם התכוונתם למשמעות אחרת, ראו .
ניתוב לשוני פיזיולוגי (בקצרה: נל"פ או נלפ, ובעברית תקנית: אן-אל-פי; באנגלית: Neuro-linguistic programming,‏ בקיצור NLP, בתרגום חופשי: תכנות נוירולוגי לשוני) היא שיטה פסאודו-מדעית המציעה מגוון טכניקות ומיומנויות שמטרתן יצירת השפעה ושינוי במחשבות, רגשות והתנהגויות ודרך זה שינוי של הרגלים, דפוסים ואוטומטים (Programming) ורתימתם להשגת תוצאות רצויות. השיטה שואפת לשינוי ושיפור התקשורת הבין-אישית והתוך-אישית. השיטה פותחה בארצות הברית בשנות ה-70 וכיום נעשה בה שימוש טיפולי, עסקי ובסדנאות וספרים לאימון אישי ושיפור עצמי. השיטה מבוססת על השערות שלא הוכחו מחקרית ובכך מהווה פסאודו-מדע.
ל-NLP הגדרות רבות והוא כולל תהליכים מגוונים הנעזרים בחלק המוחי (נוירולוגי), הלשוני (לינגוויסטי) והתכנות (האופן בו מאורגן המידע במוח).
N- neuro- עצבי (פיזיולוגי) תהליכים נוירולוגיים במוח שתפקידם לקלוט שדרים מכלל החושים (ראייה, שמיעה, מישוש, ריח וטעם) לעבדם ולתרגמם לחוויות. בנוסף הכוונה ב Neuro היא למחשבות, רגשות והתנהגויות אשר באים לידי ביטוי במערכת הנוירולוגית של האדם.
L- linguistic- לשוני בעזרת ניתוח של דגמים לשוניים המבוטאים בתקשורת מילולית (וגם לא מילולית), ניתן לזהות את הפעילות המוחית (N). לדוגמה, בעוד אנשים מסוימים יאמרו: "אני רואה שזה לא ילך", אחרים יאמרו: "אני מרגיש שזה לא ילך". הבדלים מסוג זה מצביעים על סגנון שונה של עיבוד נתונים נוירולוגי, ומרמזים גם על תהליכי החשיבה האינדיבידואליים. בנוסף הכוונה היא לדרכי התקשורת השונים המילוליים והלא-מילוליים.
P- programming- תכנות (ניתוב) ניתן לארגן את תוצאות הניתוח של הפעילות המוחית (N) והלשונית (L) ולבנות לפיהן תוכנית טיפולית (P). התוכנית תורכב משלבים ותכלול הגדרת מטרות ותכנון הדרכים להשגתן. בנוסף הכוונה היא לדפוסי התנהגות, הרגלים ואוטומטים של האדם.
הגדרות נוספות:
חקר המבנה של החוויה הסובייקטיבית
חקר המצוינות
כיצד התקשורת (L) משפיעה על מחשבות, רגשות והתנהגויות (N) ודרך זה כיצד לשנות אוטומטים, הרגלים ודפוסים (P)
היסטוריה

ה-NLP פותח בארצות הברית בשנות ה-70 של המאה ה-20 על ידי ריצ'רד בנדלר(אנ') ופרופסור ג'ון גרינדר(אנ') שניסו לפצח את חידת המצוינות האנושית, ולבחון מדוע מטפלים אשר נחשבו מומחים בתחומם, או אשפי תקשורת מסוימים, מצטיינים בתחומם. הם הניחו שאם יצליחו לבודד את מרכיבי התקשורת של אותם מצטיינים, יהיה בידיהם המפתח לשיפור התקשורת. הם דגמו תחילה ארבעה אישים בולטים בארצות הברית בתקופה זו: ד"ר מילטון אריקסון – אבי ההיפנותרפיה המודרנית, ד"ר וירג'יניה סטיר – עובדת סוציאלית ומייסדת תחום התרפיה המשפחתית, פריץ פרלס – אבי תרפיית הגשטלט, וגריגורי בייטסון – אנתרופולוג נודע.
תחילה הם תיעדו את אופן פעולתם, צילמו וראיינו את הארבעה ואת מטופליהם. לאחר שלב איסוף הנתונים הראשוני הם החלו לחפש דפוסים החוזרים על עצמם. בשלב זה הם ניסחו את הנחות היסוד הראשונות של ה-NLP והוציאו לאור את ספרם "The structure of Magic I".
גרינדר ובנדלר החלו לפתח את המודל וליצור תהליכים טיפוליים קצרי מועד. בתוך זמן קצר החלה שיטתם להתפרסם, תחילה ברחבי ארצות הברית ואחר כך גם בשאר העולם. כארבעים שנה לאחר שנוצר המודל, הפכה השיטה לתעשייה שלמה, ועקרונותיה מועברים בעזרת עשרות סדנאות, כנסים, ספרים וקלטות. במהלך השנים פותחו שיטות שונות המשתמשות בעקרונות ה-NLP לסיוע בתחומים רבים ובהם העסקים, הספורט, אומנות הפיתוי, המכירות וכישורי משא ומתן.
ראו גם

דמיון מודרך
טיפול קוגניטיבי התנהגותי